b'\n_START_ARTICLE_\nContent Scramble System\n_START_PARAGRAPH_\nContent Scramble System (CSS) er et DRM-system introdusert i 1996, og brukes p\xc3\xa5 s\xc3\xa5 godt som alle DVD-plater i dag. Dette til tross for at det ble omg\xc3\xa5tt i 1999 da tre personer, blant dem Jon Lech Johansen, lanserte DeCSS. Systemet benytter seg av 40-bit kryptering, en relativ svak beskyttelse allerede da den ble sluppet. Grunnen til den svake krypteringen er at amerikansk lovgivning forb\xc3\xb8d \xc3\xa5 eksportere informasjon som var bedre beskyttet. De-krypteringsn\xc3\xb8klene blir lisensiert til produsenter av bl.a. DVD-spillere, som inkorporerer dem i sine produkter._NEWLINE_En finsk domstol avgjorde i en domsfellelse den 25. mai 2007 at det ikke er forbudt \xc3\xa5 omg\xc3\xa5 CSS i Finland, fordi systemet ikke kan regnes for \xc3\xa5 v\xc3\xa6re et \xc2\xabeffektivt beskyttelselmiddel\xc2\xbb slik loven krever. Dommen er felt i den laveste rettsinstansen i Finland, s\xc3\xa5 den kan overstyres ved en senere anledning.'